
TEISĖJŲ TARYBA

NUTARIMAS
DĖL TEISĖJŲ TARYBOS 2014 M. GRUODŽIO 19 D. NUTARIMO NR. 13P-166-(7.1.2) 
„DĖL SIUNTIMŲ TIKRINTIS SVEIKATĄ IŠDAVIMO TVARKOS APRAŠO PATVIRTINIMO“ PAKEITIMO

[bookmark: _GoBack]2017 m. birželio 30 d. Nr. 13P-113-(7.1.2)
Vilnius

Vadovaudamasi Lietuvos Respublikos teismų įstatymo Nr. I-480 12, 14, 28, 34, 36, 41, 45, 551, 56, 63, 70, 80, 101, 107, 114, 120 straipsnių, trečiojo skirsnio pavadinimo pakeitimo ir įstatymo papildymo 1141 straipsniu įstatymo 20 straipsniu, Teisėjų taryba n u t a r i a:
1. Pakeisti Siuntimų tikrintis sveikatą išdavimo tvarkos aprašą, patvirtintą Teisėjų tarybos 2014 m. gruodžio 19 d. nutarimą Nr. 13P-166-(7.1.2) „Dėl Siuntimų tikrintis sveikatą išdavimo tvarkos aprašo patvirtinimo“:
1.1. pakeisti 11 punktą ir jį išdėstyti taip:
„11. Administracija nedelsdama išduoda teisėjui siuntimą tikrintis sveikatą, kai Teisėjų tarybos darbo reglamento nustatyta tvarka yra priimamas Teisėjų tarybos nutarimas dėl neatidėliotino teisėjo siuntimo tikrinti sveikatą.“;
1.2. pakeisti 12 punktą ir jį išdėstyti taip:
„12. Administracija apie teisėjus, kurių sveikatos pažymėjimo galiojimo terminas baigsis ateinančiais kalendoriniais metais, ne vėliau kaip likus 3 mėnesiams iki kalendorinių metų pabaigos raštu informuoja teismo, kuriame teisėjai eina pareigas, pirmininką bei Lietuvos Respublikos vidaus reikalų ministerijos Medicinos centrą.“. 
2. Šis nutarimas įsigalioja 2018 m. sausio 1 d.

